open-index/open-wikipedia-markdown huggingface dataset:
Победата на Исус Навин над Аморејците

***Победата на Исус Навин над Аморејците*** — слика масло на платно од Никола Пусен помеѓу 1624 и 1626 година. Таа е пандан на *[[Победата на Исус Навин над Амалекитјаните]].* Двете слики ги претставуваат најголемите воени подвизи на библискиот херој Исус Навин.

## Опис
Битката се одвива на нерамен терен и на карпест издан во позадина. Аморејската војска главно се појавува на десната страна, воините преплашени од нивен колеж. Еврејскиот кондотиер, кој штотуку обезглавил млад Амореец чија глава се прпела во прашината, напредува со меч во рака, поттикнувајќи ја својата коњаница да се соочи со сè уште живите непријатели. Двајца од нив, паднати на земја по пад, се обидуваат да ги покријат лицата (првиот со рацете, другиот, забележителен по неговиот огромен раст и неговата блескава воена облека, со штитот) иако свесни дека не можат да избегаат далеку од еврејските воини вооружени со ками кои се во миг пред да прободат.

## Анализа
На сликата има два извора на светлина: еден, прилично слаб, е оној на Mесечината што заоѓа, во горниот десен агол, додека спротивно е сјајот на Сонцето (моќен и покрај самракот), директна еманација на Бога, што речиси целосно ја зрачи сцената, но оставајќи го лицето и добар дел од торзото на Исус Навин во придушено светло. Зракот ја открива младата возраст на обезглавениот Амореец, што јасно се гледа во мазната кожа на лицето и по сè уште нежната брада, која изгледа речиси поврзана со многу густата црна коса. И другите Аморејци имаат младешки изглед, додека Исус Навин и неговите луѓе се видно зрели мажи, како Пусен да сака да покаже дека поголемото искуство е одлучувачко за судбината на битката.

## Надворешни врски
*  

Категорија:Уметнички слики од 1620-тите
Категорија:Слики од Никола Пусен
Категорија:Слики во музејот Пушкин
Асен Шурдов

**Асен Шурдов** (псевдоним: **Ведров**;  во  —  во ) — македонски поет, преведувач и новинар.

## Животопис

Студирал книжевност на Софискиот универзитет.

При крајот на октомври 1938 година, во неговиот стан на улицата „Љулин“ бр. 20 во Софија било одржано Основачкото собрание на Македонскиот литературен кружок.

Неговата поезија е силен социјален протест против капиталистичкото општество, со верба во посреќната иднина на работниот народ, но и љубов кон поробената и распарчената татковина Македонија.

Објавувал во весниците „Жар“, „Младешки преглед“, „Академик“, „Литературен критик“, „Нова камбана“, „Современик“ и „Жажда“. Подготвената стихозбирка за печат била уништена во 1939 година.

## Наводи

Категорија:Македонски поети
Категорија:Македонски преведувачи
Категорија:Македонски новинари
Далибор Ѓошиќ

**Далибор Ѓошиќ** (р. 13 април 1982, Скопје - 10 октомври 2023, Скопје) - македонски поп фолк пејач на народни песни.

## Животопис
Ѓошиќ е роден во 1982 година во Скопје. Својата кариера ја започнува во 2004 година во групата Арија Бенд, каде останува до 2014 година. Тој одреден период беше дел од Група Академци. Во 2008 година настапува на „Гоце Фест“ заедно со Група Академци со песната „Овде под туѓо небо“. Покрај неа тој е препознатлив и по други негови песни: "Животе мој", "Ајде сонце зајде", "Душице", "Туѓо небо", "Менче убава", "Плачи, плачи љубов моја", "За неа пеам", "Вечна земја", "Мелница" и други...

Во 2007 година се вработува во „Националниот ансамбл Танец“, каде за време на 16-те активни години, како вокален солист, како дел од различни ансамблови состави, остварува 363 концертни настапи, дома и надвор. Заедно со „Танец“ настапија во 23 држави во Европа, САД, Азија, Африка. А статистиката вели, тој има исполнети над 300 песни пред вкупен аудиториум од речиси 100 илјади посетители. Незаборавни се неговите изведби на песните: „Дејгиди, луди, млади години“, „Учи ме мајко, карај ме“, „Кирјана вино продава“, „Јовано, Јованке“ и многу други. Покрај успешната кариера во „Танец“, Далибор беше присутен и на фестивалската сцена, на фестивалите „Фолк Фест Роса“, „Цветници“, „Фолк Фест Валандово“, „Лешочки Фолк Фест“, „Тумба Фест“, „Гоце Фест“ и други. На многу песни се појавуваше и како текстописец, на неговите и на други пејачи во Македонија. Тој има и два албуми зад себе, во 2015 година албумот „Животе мој“ и во 2016 година „Туѓо небо“. Негов последен настап на фестивал е: „Фолк Фест Валандово“ 2022 со песната „Каде си“, текстот и музиката се негови, со која освојува награда „Никола Бадев“ за најдобра вокална изведба.

Во 2023 година, по кратко и тешко боледување почина на 41 годишна возраст во Скопје.

## Надворешни врски
* Далибор Ѓошиќ на YouTube

## Наводи

Категорија:Македонски пејачи
Категорија:Македонски музичари
Категорија:Македонски поп-фолк пејачи
Морач (род)

**Морач** () — род цветни растенија од семејството на штитоцветните (*Apiaceae*). Опфаќа три видови.

## Видови
**[[Foeniculum scoparium]]* Quézel (метличест морач) — Северна Африка 
**[[Foeniculum subinodorum]]* Maire, Weiller & Wilczek (слабомирислив морач) — Северна Африка
**[[морач|Foeniculum vulgare]]* Mill. (обичен морач) —  Средоземје (вкл. Македонија), одгледуван и натурализиран во многу краишта

## Наводи

## Надворешни врски

* 

Категорија:Целери
Категорија:Таксони опишани од Филип Милер
Либеранови

**„Либеранови“** — југословенски тв-филм од 1979 година, во режија на Зоран Тадиќ, снимен по сценариото на Стјепан Шешељ. Улогите ги играат: Звонимир Торјанац, Иво Грегуревиќ, Зденко Јелчиќ, Дана Курбалија, Фабијан Шоваговиќ и Анте Вицан. Директор на фотографијата е Марио Перушина.

## Синопсис
Стариот Либеран (го игра Торјанац) не сака да го продаде имотот во долината на Неретва на кој треба да се изградат дестилерија и подрум. Неговата тврдоглава борба за зачувување на традиционалниот начин на стопанисување се одразува и на неговиот однос кон двајцата синови: политички активниот Божо (го игра Грегуревиќ) и гастарбајтерот Грга (го игра Јелчиќ).

## Наводи

Категорија:Југословенски филмови
Категорија:Хрватски филмови
Категорија:Филмови на српскохрватски јазик
Категорија:Филмови на хрватски јазик
Категорија:Филмови чие дејствие се одвива во Херцеговина
Категорија:Филмови на Телевизија Загреб
Категорија:Филмови за семејства
Категорија:Филмови од 1979 година
Категорија:Филмови на Зоран Тадиќ
Категорија:Филмови со Тонко Лонза
Категорија:Филмови со Звонимир Торјанац
Категорија:Филмови со Иво Грегуревиќ
Категорија:Филмови со Зденко Јелчиќ
Категорија:Филмови со Дана Курбалија
Категорија:Филмови со Фабијан Шоваговиќ	
Категорија:Филмови со Анте Вицан
Лепиња

[десно|мини|250x250пкс| [Ќебапче|Ќебапчиња во лепиња]]
**Лепиња** — вид тенок тркалезен леб. Дел е од гастро-културата на многу народи што живеат покрај бреговите на Источното Средоземје и во внатрешноста на Балканот.

Во различни земји од овој дел на светот има варијации во подготовката на лепињата, но и во името на овие мали округли лепчиња. Покрај **лепиња** (во Македонија, Србија) и **сомун** (во Босна), тие се познати и како **пиде** (во Турција), **пита** (во Грција) или пита леб (*Pita bread* — во поголемиот дел од англиското говорно подрачје; *pita* на американски англиски, или *pitta* на британски англиски), **манкуша** (مناقيش — во Либан) или **либански леб** (ширум светот), **шами** (во Египет) итн.

Лепињите се прават од киснато тесто, како и повеќето лебови. Сепак, во самата постапка на правење тесто за лепиња, специфично е тестото да нарасне трипати, па структурата на ова печиво е воздушна, лесна и идеална како основа за вкусен оброк „на пат“. Ефектот на воздушната внатрешност на лепињата може да се подобри со употреба на адитиви како прашок за печиво или сода бикарбона, кои помагаат тестото повеќе да се полни со воздух.

## Историја
На археолошко наоѓалиште во југоисточен Јордан, научниците пронашле јагленисани остатоци од тенки, тркалезни лебови, за кои било откриено дека се стари околу 14.500 години. Благодарение на ова откритие, археолозите дошле до заклучок дека лебот се правел дури 4.000 години пред номадските племиња да почнат да основаат постојани населби и да одгледуваат житарици. Овој леб го правеле ловци-собирачи од подрачјето на источното Средоземје. Веројатно бил бесквасен и донекаде сличен на пита-лебот, направен од диви житарици како јачмен, крупник (дива пченица) и овес, како и ризоми од  папирус, мелени во брашно. Пред ова, најстарото откритие се сметал леб стар 9.100 години, откриен на археолошко наоѓалиште во Турција.

## Поврзано
* Леб
* Погача
* Тортиља

## Наводи

Категорија:Леб
Категорија:Балканска кујна
Категорија:Македонска кујна
Категорија:Српска кујна
Категорија:Босанска кујна
M134 Minigun

[мини|249x249пкс|Американски војник пука со миниган поставен на [вртолет за време на Виетнамската војна]]
**М134 миниган** () — американски повеќецевчест брзометен митралез користен првпат во Виетнамската војна, модел заснован на авијациското оружје M61 Vulcan од 20 мм. Брзометноста на вградувањето е 6000 истрели во минута. Масата е 22,7 кг, не вклучувајќи го системот за мунициско снабдување. Употребената муниција е патрон 7,62 мм, НАТО. Митралезот се напојува со нескршлив појас, кој се полни со патрони од чаурата.

## Наводи

## Надворешни врски

* 1985 Patent of a Minigun 
* DeGroat Tactical Armaments; new production M134
* Video showing a CG animation of the firing process of a minigun 
* GAU-17 info at NavWeaps.com

__СОСОДРЖИНА__
__ИНДЕКС__

Категорија:Оружје
Категорија:Американски митралези
Категорија:Американски пронајдоци
Glover (игра)

**Glover** () — платформска игра од Hasbro Interactive објавена за Nintendo 64, PlayStation и ЛС. Преработката на играта била објавена на Steam од Piko Interactive. Се одликува со ракавица и топче во 6 различни света од по 3 до 5 нивоа. Играта ја следи волшебната ракавица со четири прста наречена Гловер во неговата потрага да го обнови Кристалното Царство со враќање на изгубените кристали.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Видеоигри од 1998 година
Категорија:Игри за Windows
Категорија:Игри за PlayStation
Категорија:Игри за Nintendo 64
Категорија:Игри за Nintendo Switch
Категорија:Игри за PlayStation 4
Категорија:Игри за PlayStation 5
Категорија:Игри за Xbox One
Езекил (библиска книга)

**„Книгата на пророкот Езекил“** — книга од Стариот завет во која се опишани пророштвата на пророкот Езекил за судбината на Јудеја и на Ерусалим.

## Содржина
Во петтата година од заробувањето на царот Јоаким, на пророкот Езекил му се јавува визија на четири крилати суштества под кои има четири тркала; тие се опкружени со силен оган и светлина, а над нив седи човек на престол. Тогаш, Езекил сфаќа дека ја видел славата божја над херувимите. Господ му се обраќа на Езекил и го назначува за свој пророк, давајќи му да проголта еден текст. По тој настан, Езекил заминува во Тел Авив и по седум дена повторно му се јавува Господ со налог да ги советува и подучува Израилците. Во таа прилика, Господ му ја најавува опсадата на Ерусалим, како казна за беззаконието и идолопоклонството. Притоа, Господ се заканува дека ќе ги уништи идолските светилишта и ќе ги казни Израилците со помор, глад и меч, додека другите ќе бидат раселени во туѓи земји, а дури потоа ќе бидат вратени во татковината. Една година подоцна, огнено суштество го пренесува Езекил во Ерусалим, каде го гледа идилопоклонството на Јудејцитеи тогаш повторно ги гледа херувимите во божјиот храм. Тогаш, Господ му наложува да ги разобличи лажните пророци и оние кои веруваат во магија. Подоцна, Езекил повторно проповеда за опсадата на Ерусалим од вавилонската војска, а исто така ја најавува и пропаста на Моав, Идумеја, Филистејците, Тир, Сидон и многу други народи. Тој ја пренесува божјата закана дека вавилонскиот цар Навуходоносор ќе го освои Египет при што опустошувањето ќе трае 40 години по што неговите жители ќе можат да се вратат назад. Пророкот Езекил објавува дека Господ повторно ќе ја обнови земјата на Израилот и ќе ја направи богата, ќе ги обедини Израилевите племиња, ќе склучи вечен завет со нив и ќе го обнови божјиот храм. Во 25-тата година по преселувањето на Израилците, Господ го пренесува Езекил во земјата на Израилот каде што тој гледа град во далечината, а потоа еден маж детаљно му го покажува божјиот храм. Тогаш, Езекил гледа како славата божја го исполнува храмот и Бог му дава насоки за изработката на жртвеникот, за неговото осветување, како и правилата што треба да ги почитуваат свештениците, правилата за принесување жртви. Исто така, Бог му ги кажува границите на земјата на Израилот, деловите кои треба да им се дадат на 12-те Израилеви племиња, границите на светиот град, како и земјата што треба да им припадне на свештениците, на народот и на кнезот.

## Наводи

Категорија:Големи пророци
Платформер

[мини|276x276пкс|Играта [Dustforce]]
**Платформер** () или **платформска игра** (англ. *platform game*) — жанр видеоигри во кои основниот играчки процес е скокање на платформи, качување по скали и собирање предмети потребни за да се победат непријателите или завршување на ниво. Многу игри од овој жанр се карактеризираат со нереални, рачно нацртани цртани графики. Ликовите во ваквите игри често се измислени суштества (на пример, змејови, гоблини) или антропоморфни животни.

Платформерите се појавиле во раните 1980-ти и станале тримерни (3Д) кон крајот на 1990-тите. Некое време по образувањето на жанрот, тој го добил ова име, како одраз на фактот дека кај платформските игри играчкиот процес е посветен на скокање на платформи, наспроти пукање. Вистина е дека во многу платформери присуствува стрелачко оружје (англ. *small arms*), како што се Blackthorne или Castlevania. Втората служела како основа за поджанрот метроидванија.

## Наводи

## Надворешни врски

* Platform games  на MobyGames
* 
* Benefits of Playing Games __СОСОДРЖИНА__
__ИНДЕКС__

Категорија:Жанрови на видеоигри
Сотир Шундовски

**Сотир Шундовски** ( во  —  во ) — македонски архитект.

## Животопис

Дипломирал на Архитектонскиот факултет во Белград во 1960 година на тема „Околиски и општински одбор на град Битола“.

Се занимавал со архитектонско проектирање, работејќи во повеќе проектантски бироа во Битола. Првото вработување му е во Проектантското биро „Нова градба“ во Битола. Во 1972 година преминува да работи во Заводот за урбанизам и проектирање во Битола, во 1980 година се префрлува во ГП „Пелистер“, а во 1994 година се вработува во Одделот за проектирање и инженеринг, каде го дочекува и своето пензионирање во 1998 година.

Неговиот опус е разновиден. Проектирал повеќе општествени, здравствени и административни згради, од кои позначајни се:
* Општата болница во Битола (1968)
* Основниот суд во Битола (1970)
* Управната зграда на ГП „Пелистер“ (1977)
* Хотелот „Молика“ на Пелистер (1990)
* Трговскиот центар „Санпромет“ во Битола (1997)

Добитник е на Големата награда за архитектура на САМ во 1994 година, за административно-деловниот објект на ГП „Пелистер“ во Битола и повеќе општествени признанија, плакети и пофалници.

## Наводи

Категорија:Македонски архитекти
Категорија:Македонски Власи
Аксум (програмски јазик)

**Аксум** (претходно со кодно име **Maestro**) е специфичен домеснки програмски јазик, базиран на моделот Actor, кој бил во активен развој од Microsoft помеѓу 2009 и 2011 година. Тој е објектно-ориентиран јазик заснован на .NET Common Language Runtime со користење на синтакса слична на C, која, како јазик специфичен за домен, е наменет за развој на делови од софтверска апликација која истовремено е добро прилагодена. Но, содржи доволно конструкции за општа намена што не треба да се префрли на програмски јазик за општа намена (како C# ) за секвенцијалните делови од истовремените компоненти.

Главниот идиом на програмирањето во Аксум е *Агент* (или *Актор*), кој е изолиран ентитет кој се извршува паралелно со другите агенти. На јазикот на Аксум, ова се нарекува агенти кои извршуваат посебни *изолациски домени*; објектите инстанцирани во домен од страна на  други не можат директно да се пристапат. Агентите се лабаво поврзани (т.е., бројот на зависности помеѓу агентите е минимален) и не споделуваат ресурси како меморија (за разлика од моделот за заедничка меморија на C# и слични јазици); наместо тоа се користи модел за пренесување пораки. За да се координираат агентите или да има некој агент да бара ресурси од друг, мора да се испрати експлицитна порака до агентот. Аксум обезбедува *канали* за да го олесни ова.

*Каналите* може да се сметаат како насочувачки пат за комуникација помеѓу инстанци на агенти. Функциите за член на објектот *на Каналот*, откако ќе се врзат за пример на агент, може да се користат и за комуникација со него. *Каналот* содржи влезни и излезни *порти*, кои се редици кои се користат за испраќање податоци до агент или примање податоци од еден. За да ја координира комуникацијата помеѓу агентите, Аксум дозволува секој канал да има *протокол* за комуникација дефиниран од корисникот. Протоколот е дефиниран како државна машина. Податоците испратени преку канал може опционално да се ограничат за да одговараат на однапред одредена  дефинирана *шема*. Компајлерот и времето за извршување ќе ја наметнат усогласеноста со шемата. Под хаубата, *шемата* е преведена во серијализирање. NET класа која содржи само својства и методи без несакани ефекти.

Проектот Аксум достигна состојба на прототип со работна интеграција на Microsoft Visual Studio. Мајкрософт го направи CTP на Аксум достапен за јавноста, но тој оттогаш е отстранет. Иако Microsoft одлучи да не го претвори Аксум во проект, некои од идеите зад него се користат во TPL Dataflow во Net 4,5.

## Наводи

Категорија:Објектно-ориентирани програмски јазици
Мангрови

[мини|249x249пкс|Мангровска шума што не е поплавена од прилив ([Бангладеш)]]
**Мангрови** (еднина: *мангрова*; ) — зимзелени широколисни шуми што растат во приливната зона на морските брегови и речните устија, на места заштитени од бранова енергија од корални гребени или острови. Распространети се во тропските предели, понекогаш во умерените зони, каде што морските струи се благопријатни. Го зафаќаат појасот помеѓу најниското ниво на вода за време на одлив и највисокото за време на прилив — крајбрежната зона. Од биогеографска гледна точка, мангровите се интразонални биоценози. Мангровските шуми се преплавуваат со приливна вода 10–15 пати месечно и затоа се поплавуваат околу 40 % од времето. Мангровите можат да растат само ако има истовремено присуство на благо наклонета крајбрежна линија, прилив и одлив, вода со ниска соленост и отсуство на силни бранови. Соленоста на океанската вода се намалува со мешање на речни, дождовни или слатководни извори. Обично, концентрацијата на сол во водите што ги опкружуваат мангровите (35 г/л) е помеѓу соленоста на слатката и морската вода, меѓутоа, на некои места, како што е Делтата на Инд, поради силно испарување, концентрацијата на сол во мангровите може да биде двојно повисока отколку во морето. Дополнителен проблем за животот на растенијата создаваат колебања на соленоста за време на приливи и одливи.

## Наводи

## Надворешни врски

* 
* 
* 
* __СОСОДРЖИНА__
__ИНДЕКС__


Категорија:Шуми
Категорија:Водни биоми
Категорија:Копнени боиоми
Категорија:Океанографија
Дон Жуан (филм од 1956)

**„Дон Жуан“** (*Don Juan*) — француско-шпанско-италијански филм од 1956 година во режија на Џон Бери. Главните улоги ги играат: Фернандел, Кармен Севиља и Ролан Армонтел. Филмот е заснован врз легендата за големиот заводник Дон Жуан.

## Наводи

Категорија:Француски филмови
Категорија:Шпански филмови
Категорија:Италијански филмови
Категорија:Филмови на француски јазик
Категорија:Филмови од 1956 година
Категорија:Филмови на Џон Бери
Категорија:Филмови со Ролан Армонтел
Категорија:Филмови со Кармен Севиља
Категорија:Филмови со Фернандо Реј
Категорија:Филмови со Фернандел
Категорија:Филмски комедии
Категорија:Црно-бели филмови
Assassin’s Creed Mirage

***Assassin’s Creed Mirage*** (во Македонија рекламирана како ***Assassin’s Creed: Мираж***) — акционо-авантуристичка игра развиена од Ubisoft Bordeaux и објавена од Ubisoft. Таа е тринаесеттиот голем дел од серијата *Assassin's Creed*. Првично, проектот бил замислен како додаток на приказната на претходниот дел од серијата *[[Assassin's Creed Valhalla]]*, но во текот на развивачкиот процес тој се развил во независна игра. Играчкиот процес на играта бил вдахнат од првиот дел од серијата *Assassin's Creed* и, според развивачите, развојот се насочил на потајност, паркур и убиства.

Играта е претходна приказна на *Valhalla* и ја следи приказната за Басим ибн Исхак, еден од клучните ликови во играта. Дејството се одвива во Багдад во 861 г., 12 години пред настаните на *Valhalla*, и се насочил на раниот живот на Басим и неговото издигнување како мајстор во Братството на асасини, кои се борат за мир и слобода против Темпларскиот ред, кои бараат мир преку контрола.

## Играчки процес
*Assassin's Creed Mirage* е акционо-авантуристичка потајна игра наменета да потсетува на постарите наслови на *Assassin's Creed*, да биде полинеарна и сосредоточена на приказната, како и да го намали бројот на елементи за играње улоги присутни во последните делови од серијата. Паркурот, блиската борба и потајноста (англ. *stealth*) се основните елементи на играта. За мисиите за убиство, *Mirage* го усвојува дизајнот „Црна кутија“, кој претходно бил виден во ''Assassin's Creed Unity'' и ''Assassin's Creed Syndicate'', каде што играчите треба да ја истражуваат околината за да најдат различни начини да стигнат и да ги завршат нивните цели. Покрај тоа, тие ќе имаат и голем арсенал на оружје и алатки, вклучувајќи го и скриеното сечило, препознатливото оружје на асасините.

Дејството на играта е главно сместено во градот Багдад, кој е поделен на четири области, вклучувајќи го Кружниот град, Карх, Абасија со неговиот Дом на мудроста и Харбија, но исто така го содржи и Аламут, седиштето на Тврдината на Скриените. Багдад е многу помал од световите на неодамнешните наслови на *Assassin's Creed*, бидејќи по големина е поблиску до приказите на Париз и Константинопол соодветно во *Unity* и ''Revelations''.

## Наводи

## Надворешни врски

* 

Категорија:Игри за Windows
Категорија:Игри за Xbox One
Категорија:Игри за PlayStation 4
Категорија:Assassin's Creed
Категорија:Видеоигри од 2023 година
Категорија:Игри за PlayStation 5
Категорија:Игри за iOS

__СОСОДРЖИНА__
__ИНДЕКС__
Јован Шумковски

**Јован Шумковски** ( во ) — македонски сликар и универзитетски професор на Факултетот за ликовни уметности во Скопје.

Шумковски е значаен за промените во македонската уметност во постмодернизмот.

## Животопис

Дипломирал во 1986 година, а магистрирал во 1999 година на Факултетот за ликовни уметности во Скопје.

Самостојно излагал во Скопје, Белград, Брисел, Њујорк и Стокхолм.

Учествувал на биеналето во Саун Пауло во 1994 година и во Венеција во 2001 година.

Во сликите, објектите и инсталациите го практикува методот на деконструкција на моделите и на значењата на јазикот на модерната уметност.

## Наводи

Категорија:Македонски сликари
Категорија:Македонски универзитетски професори
Ристо Краповски

**Ристо Краповски** (р.  во ) — македонски пејач на народна музика и автор.

## Животопис
Краповски е роден во Скопје на 11 февруари 1950 година, македонски пејач и автор. Во 80-десеттите години заедно со Ефто Пупиновски ја оформуваат групата "Династија", која беше активна неколку години. Тој во својата кариера, има соработувано со многу наши пејачи на естрадата. Има напишано два големи хита, безвременската песна на Војо Стојановски "Ти донесов млада невеста" и "Тинке Катинке" на Ефто Пупиновски. Покрај нив има соработувано и со Гоце Николовски, Благица Павловска, Ѓоко Дончев, Маргица Антевска, Гоце Арнаудов, Виданка Ѓорѓиевска, Пепи Пафтировски, Ани Малинкова, Сузана Спасовска, Нацка Славкова и други...

Тој е активен и како соло пејач, редовен учесник е на фестивалите "Тумба Фест", "Лешочки Фолк Фест", "Фолк Фест Валандово", "Гоце Фест", "Филиграни" и други. Во 1998 година заедно со Маргица Антевска настапуваат на "Тумба Фест" со нивниот хит "Цела ноќ, ти се к'лну Гино" со која освојуваат прва награда од публиката. Во 2008 година заедно со Ани Малинкова, настапуваат на "Фолк Фест Валандово" со песната "Децата се наше најсвето". Во 2012 година настапува на "Гоце Фест" со песната "Простете, не може", каде освојува прво место од публиката. Настапува на "Цветници" во 2014 година со песната "Ех, да можам" каде освојува трето место од публиката. Со песната "Македонска е судбина" во 2014 година настапува на "Фолк Фест Валандово". Во 2015 настапува на "Лешочки Фолк Фест" со песнта "Заедно да остариме". Со Нацка Славкова во 2017 година настапуваат на "Гоце Фест" со песната "Македонијо земјо Рисјанска" во 2019 со песната "Биди вечна Македонијо" и во 2022 со "Името ни е во Библија".

Во 2024 година, на фестивалот "Тумба Фест", му е доделена награда за животно дело.

## Надворешни врски
* Ристо Краповски на YouTube
* Ристо Краповски  на Музички регистар

Категорија:Македонски пејачи
Категорија:Македонски музичари
Категорија:Македонски поп-фолк пејачи
Категорија:Македонски фолк пејачи
Категорија:Македонски композитори
Кнајф

**Кнајф** () — рид на Ардените во општината Троавјерж, северен Луксембург. Сместен е близу тромеѓата со Белгија и Германија. Висок е 560&nbsp;м, и со тоа претставува највисоката точка во земјата. Повисок е за само 1&nbsp;м од ридот Бургплац, кој сè до 1997&nbsp;г. важел за највисок. Најблиско населено место е селото Вилверданге.

## Наводи

Категорија:Планини и ридови во Луксембург
Категорија:Ајфел
Категорија:Ардени
Категорија:Највисоки точки на земјите
Шер (департман)

**Шер** (; беришонски: *Char*) — департман во Средна Франција, дел од регионот Центар-Долина на Лоара. Името го добил по реката Шер, а негова префектура е Бурж. Во 2019 година имал 302.306 жители.

## Историја
Шер е еден од првичните 83 департмани основани за време на Француската револуција на 4 март 1790 година. Поголемиот дел од него е создаден, заедно со соседниот оддел Ендр од поранешната провинција Бери. Меѓутоа, југоисточниот агол на департманот бил дел од Бурбонското Војводство.

## Географија
Департманот е дел од сегашниот административен регион Центар-Долина на Лоара. Опкружен е со департманите Ендр, Лоар-е-Шер, Лоаре, Ниевр, Алие и Крез.

### Главни градови
Најнаселена општина е Бурж, која воедно е префектура на департманот. Од 2019 година, има 8 општини со повеќе од 5.000 жители:

## Демографија
Жителите на департманот се нарекуваат *Chériens* или *Berrichons* според поранешната провинција Бери.

## Политика
Претседател на Генералниот совет е Жак Флери од Републиканците, избран во јули 2021 година.

### Актуелни претставници на Народното собрание

## Туризам
Катедралата Сент Етјен во Бурж е главна туристичка занимливост.

## Јазици
Историски јазици во департманот се беришонскиот и северната верзија на бурбонскиот. И двата се дијалекти на францускиот или на оилските јазици. Имињата ги добиле според поранешната провинција Бери и поранешното Војводство Бурбон, соодветно. Околу 11 општини на крајниот југ зборуваат окситански.

Старите дијалекти биле во широка употреба до средината на дваесеттиот век и вклучиле големи регионални промени во рамките на департманот, под влијание на дијалектите на соседните региони во близина на границите на департманите. Во текот на дваесеттиот век владината образовна политика промовирала постандардизирана верзија на францускиот јазик.

На крајниот југ на департманот почнува да се појавува влијанието од јужниот окситански јазик.

## Поврзано

* Кантони на департманот Шер
* Комуни на департманот Шер
* Арондисмани на департманот Шер

## Наводи

## Надворешни врски
*  Departmental Council of Cher
*  Prefecture of Cher 
*  

Категорија:Држави и територии настанати во 1790 година
Категорија:Департмани во Центар-Долина на Лоара
Категорија:Шер (департман)
Категорија:Статии со извори на француски (fr)
Категорија:Координати на Википодатоците
Децимален дел

**Децимален дел**  на ненегативен реален број x е вишокот од целобројниот дел од тој број. Целобројниот дел е дефиниран како најголем цел број не поголем од , и се бележи со \lfloor x\rfloor. Потоа, децималниот дел може да се формулира како разлика:

: \operatorname{frac} (x)=x - \lfloor x \rfloor,\; x > 0 .

За позитивен број запишан во конвенционален позиционен нумерички систем (како бинарен или децимален), неговиот децимален дел оттука одговара на цифрите што се појавуваат по децималниот знак. Резултатот е реален број во полуотворениот интервал [0, 1).

## За негативни броеви
Меѓутоа, во случај на негативни броеви, постојат различни спротивставени начини да се прошири функцијата на децималниот дел на нив: или е дефинирана на ист начин како и за позитивните броеви, т.е. \operatorname{frac} (x)=x-\lfloor x \rfloor (), или како дел од бројот десно од децималниот знак \operatorname{frac} (x)=|x|-\lfloor |x| \rfloor (), или со непарната функција:

: \operatorname{frac} (x)=\begin{cases}
x - \lfloor x \rfloor & x \ge 0 \\
x - \lceil x \rceil & x 

со  \lceil x \rceil како најмал цел број не помал од . Како последица на тоа, може да добиеме, на пример, три различни вредности за децималниот дел од само еден : нека бојот е −1,3, неговиот децимален дел ќе биде 0,7 според првата дефиниција, 0,3 според втората дефиниција и −0,3 според третата дефиниција, чиј резултат може да се добие и на директен начин со:

: \operatorname{frac} (x)= x - \lfloor |x| \rfloor \cdot \sgn(x) .

На x - \lfloor x \rfloor и дефинициите за „непарната функција“ дозволуваат единствено разложување на кој било реален број  до збир на неговите целобројни и децимални делови, каде што „целобројниот дел“ се однесува на \lfloor x \rfloor или \lfloor |x| \rfloor \cdot \sgn(x) соодветно. Овие две дефиниции на функцијата со децимален дел исто така обезбедуваат идемпотенција.

Децималниот дел дефиниран преку разлика од ⌊ ⌋ обично се означува со големи загради:

: \{ x \} := x-\lfloor x \rfloor.

## Врска со продолжени децимали
Секој реален број може да биде суштински единствено претставен како верижна дропка, имено како збир на неговиот целоброен дел и реципрочната вредност на неговиот дробен дел кој се запишува како збир на *неговиот* цел број и реципрочната вредност на *неговиот* дробен дел итн.

## Поврзано
* Кружна група
* Рамнораспределена низа
* Еднопараметарска група
* Писот-Вијајарагаван број
* Значајно

## Наводи

Категорија:Унарни операции
Категорија:Аритметика
Диме Шумка

**Диме Шумка** ( во  —  во ) — македонски филмски сценограф.

## Животопис

Во 1952 година, во „Вардар филм“ започнал да работи на првиот игран филм „Фросина“ како изведувач. Веќе во „Волча ноќ“ во 1955 година и по него работи самостојно како сценограф. Има реализирано 18 филма, од кои четири се кратки играни и осум играни.

## Наводи

Категорија:Македонски сценографи
Собирање на дропки

**Собирање на дропки** — аритметичка операција каде што собироци се дропки.

## Собирање на дропки со еднакви именители
мини
Дропките со еднакви именители се собираат со собирање на нивните броители додека именителот останува ист. Збирот на две дропки е дропка чиј броител е еднаков на збирот на броителите на дадените дропки, а чиј именител е еднаков на нивните именители.

Пример 1:
мини
\frac{3}{5}+\frac{1}{5}=\frac{4}{5}

## Собирање на дропки со различни именители
Дропките со различни именители се собираат така што се сведуваат на дропки со еднакви именители со нивно проширување или скратување.

Пример 2:

\frac{1}{2}+\frac{3}{4}=\frac{1\cdot2}{2\cdot2}+\frac{3\cdot1}{4\cdot1}=\frac{2}{4}+\frac{3}{4}=\frac{5}{4}=1\frac{1}{4}

## Собирање на дропки во децимален облик
Децималните броеви се собираат како повеќецифрени природни броеви со собирање на цифрите кои се на иста позиција во децималното запишување на бројот. Децималните броеви се собираат со запишување на еден број под другиот, но така што децималната точка на едниот број е под децималната точка на другиот број, а потоа се спроведува постапката на собирање на броевите како повеќецифрени природни броеви.

## Наводи

Категорија:Дропки
Assassin's Creed Valhalla

***Assassin's Creed Valhalla*** (во Македонија рекламирана како ***Assassin's Creed: Валхала***) — акциона игра со улоги, развиена од Ubisoft Montreal и објавена од Ubisoft. Таа е дванаесеттата игра во серијата *Assassin's Creed*. Играта била објавена на платформите Windows, PlayStation 4, Xbox One и Xbox Series X/S на 10 ноември 2020 г., а објавена на PlayStation 5 на 12 ноември 2020 г. Дејството на играта се одвива во IX век на територијата на Англија, во епохата на завојуваните кралства и освојувањата на Викинзите. Главниот лик е нордискиот Викинг Ејвор, кој мора да најде нов дом за својот клан во туѓа земја. Полот на јунакот може да се промени во текот на играта во секое време.

## Наводи

## Надворешни врски

* 

* 

Категорија:Игри за Windows
__СОСОДРЖИНА__
__ИНДЕКС__
Категорија:Видеоигри од 2020 година
Категорија:Assassin's Creed
Категорија:Игри за Xbox One
Категорија:Игри за PlayStation 4
Категорија:Игри за PlayStation 5
Асасини

**Асасини** (, ) — членови на тајна шиитска секта на Исмаили од сектата Низари, кои живееле во планините на Персија (денешен Иран) и Сирија помеѓу 1090 и 1275 г. Фанатичните претставници на движењето на исмаилискиот огранок на шиитскиот ислам, за да ги постигнат своите цели, претпочитале да дејствуваат жестоко и тајно, избегнувајќи отворени судири, а со тоа предизвикувајќи им многу пречки на политичките противници од своето време, пред сѐ на сунитската селџучка власт.

## Наводи

## Литература

*  Review .
* 

## Надворешни врски

* Hashashins: Origins of the Order of Assassins на Јутуб

__СОСОДРЖИНА__
__ИНДЕКС__

Категорија:Историја на Блискиот Исток
Категорија:Ислам
Категорија:Селџучко Царство
Европска бубаќарка

**Европска бубаќарка** или **обична бубаќарка** () — вид растение од семејството на лисичинките (*Boraginaceae*). Домородна е во Европа, Азија и Северна Африка, но денес одомаќинета и на други места како Австралија и Северна Америка. На некои места расте како крајпатна билка. Ова едногодишна билка има вретенест корен и достигнува висина од највеќе 40&nbsp;см. Стебленцето има овален пресек, а листовите се обраснати со меки влакненца. Соцветијата се завиени шилки од бели цветови со власести или четкести чашкини ливчиња. Секој цвет има пречник од само неколку милиметри. Плодот е ситна џумкава јатка.

## Отровност
Растението е отровно и содржи пиролизидински алкалоиди.

## Во Македонија
Широко распространето растение, живее во низини, и на повисоки места до 1000 метри надморска височина. Се развива на камењари и брдски пасишта, покрај патишта и на рудерални места. 

Расте во Скопје, Гази Баба, Сарај, Жеденска Клисура, Рашче, Катлановска Бања, Куманово, Старо Нагоричане, Велес, Иванковци, Овче Поле, Штип, Пробиштип, Кочани, Кратово, Прилеп, Плетвар, Кавадарци, Стар Дојран, Мрдаја, Сува Гора: Челопек, Македонски Брод, клисурата на Црна Река: меѓу Доленци и Железнец, Струга, Охрид, Пештани, околу реката Вардар кај Велес, Охрид, Западна Преспа, Струмичко, Крива Паланка, и други места.

## Наводи

## Надворешни врски

* 
* Фотогалерија

Категорија:Бубаќарка
Категорија:Растенија опишани во 1753 година
Категорија:Ботанички таксони опишани од Карл Линеј
Категорија:Флора на Македонија
Сикизмот во Холандија

Сиките се религиозно малцинство во Холандија. Тие се околу 15.000 жители и повеќето од нив живеат во или околу Амстердам. Во Холандија има девет гурудвари . 

## Гурдвари

* Гурдвара Ман Саровар Сахиб, Амстердам
* Гуру Рам Дас Ашрам, Амстердам
* Шри Гуру Нанак Гурдвара, Амстердам
* Гуруа Гуру Нанак Дарбар, Бевервајк
* Гурдвара Гуру Манејо Грант или Гурдвара Ајндховен, Ајндховен
* Синг Саба Холандија, Ротердам
* Гурдвара Шри Нанак Дев Џи, Ротердам
* Сики веренинг Шри Гуру Синг Саба, Хаг 
* Гурдвара Сик Сангат Сахиб, Алмере Хевен

## Список на Сиките од Холандија

* Викрамџит Синг – холандски меѓународен играч на крикет 

## Наводи

Категорија:Религија во Холандија
Рожница

[мини|Шематски приказ на десното човечко око, прикажувајќи ја рожницата одвоена од [Белка (око)|белката (sclera) и крајот на рожницата (limbus)|240x240пкс]]
**Рожница** () — дел од надворешната обвивка на окото (corneosclera, tunica fibrosa oculi). Таа е мазна, сјајна, проѕирна и многу чувствителна. Врши заштитна улога за окото и е особено важна како најсилниот оптички елемент на окото. Рожницата се образува во петтиот месец од внатреутробниот развој. Има мешано ембрионско потекло, што значи дека се образува по сложен механизам од редоследи на созревање на живото ткиво и потекнува од два слоја на исконскиот ембрион.

## Наводи

## Надворешни врски

* Хистолошка градба на органските системи
* Facts About The Cornea and Corneal Disease

Категорија:Око
Категорија:Офталмологија
Хукам

**Хукам** () ― пенџапски збор изведен од арапскиот збор хукм, што значи „заповед“ или „божествен ред“. Во сикизмот, Хукам ја претставува целта да се биде во хармонија со волјата Божја и на тој начин да биде постигнат внатрешен мир. Таа, исто така ја означува практиката да биде отворано по случаен избор на страница во Писмото на Сиките (Гуру грант сахиб) за да се добие Божјото водство за тоа како да се справи со одредена ситуација, како одговор на прашање или како поопшто водство за тој ден. Оваа церемонија е позната и како вак.

## Поврзано

* Хукамнама

## Наводи

Категорија:Сикски обреди
Категорија:Сикска терминологија
Сикизмот во Швајцарија

**Швајцарски Сики** ― мало религиозно малцинство во Швајцарија. Се проценува дека во Швајцарија има 1.000 Сики. Има четири гурдвари (храмови).

## Преселба
Бројот на Сиките бил поголем во средината на 1980-тите, предизвикан од присуството на околу 3.000 Сики баратели на азил.

## Гурдвари

* Гурдвара Сахиб, Лангентал. Оваа гурдвара, за прв пат започнала со изградба во 1996 година, била завршена во 2006 година. Тоа е првото светилиште на Сиките во Швајцарија изградено во традиционалниот стил на Сиките
* Гуруа Гуру Нанак Саба, Жан Антоан Готје 11,1201 Женева.

* Гурудвара во Доникен

* Гурдвара Сахиб Цирих, Форбухенштрасе 13, 8303 Басердорф

## Наводи

Категорија:Сикизам во Швајцарија
Белка (око)

мини|247x247пкс|Белката го образува белиот дел на човечкото око
**Белка** — белиот дел на окото. Таа е цврста, нерастеглива и непроѕирна. За разлика од очите на повеќето животни, белката на човечкото око е бела или бледа. Ова ни олеснува да видиме каде гледаат другите луѓе. За повеќето цицачи, белката е со иста боја како шареницата. Се образува од колагенски влакна собрани во снопови. Сочинува 5/6 од фиброзната мембрана на окото. Просечната дебелина се движи од 0,3 во областа на прицврстување на правите очни мускули до 1 милиметар во областа на задниот дел на окото. Дебелината на белката кај децата е толку мала што низ неа свети виден пигмент, давајќи ѝ син тон. Со возраста, дебелината на белката се зголемува.

## Наводи

## Надворешни врски

* Хистолошка градба на органските системи
* 

__СОСОДРЖИНА__
__ИНДЕКС__

Категорија:Око
Категорија:Офталмологија
Сикизмот во Велс

Пристигнувањето на **сикизмот во [[Велс]]** е релативно неодамнешно и на пописот 2021 година имало 4.048 Сики во земјата што претставуваат 0,1% од населението.

## Историја

Сиките се соочиле со некои тешкотии во Велс: во 2000 година, општопознат сик бил убиен во напад со расна основа во Порт Талбот. Прашањето за сикизмот во Велс повторно привлекол пошироко внимание во 2008 година кога единствената ученичка сик во женското училиште „Абердаре“ била забранета да влезе во училиштето затоа што одбила да ја отстрани нејзината кара (вид нараквица) иако Високиот суд на крајот пресудил дека училиштето погрешно ја отстранило неа.

Првата наменски изградена гурдвара (храм) на сиките била отворена во Кардиф во 1989 година.

## Значајни велшки Сики

* Банита Санду

## Поврзано

* Сикизмот во Англија
* Сикизмот во Шкотска
* Религија во Велс

## Наводи

## Надворешни врски

* Гурдвара во Кардиф

Категорија:Религија во Велс
Категорија:Сикизам во Обединетото Кралство
Сикизмот во Австрија

**Сикизмот** во Австрија е многу мало религиозно малцинство. Во Австрија има околу 9.000 сики. Согласно 2012 година, имало три гурдвари (храмови) во Австрија, а согласно 2020 година имало седум сикски гурдвари. На 17 декември 2020 година, австриската влада го регистрирала сикизмот како службена религија. Месното сикско население во Австрија сега може да ги користи поимите Синг и Каур како презиме.

## Гурдвари

* Гурдвара гур паркаш сахиб џи, Граткорн
* Гурдвара сахиб, Линц
* Гурдвара шри гуру тег бахадур сахиб, Виена
* Гурдвара синг саба, Виена
* Гурдвара нанаксар, Клагенфурт
* Гурдвара гуру нанак дев џи, Виена
* Гурдвара санџивал синг саба, Салцбург
* Гурдвара нанаксар, Галиција

Во 2009 година, водачот на равидасиската секта , Рамананд Дас бил убиен од верски противници во Виена.

## Наводи

## Дополнителни извори

* 

## Надворешни врски

Категорија:Сикизам во Австрија
Хузумски Залив

мини|Поглед на заливот од Ајдерштат.
**Хузумски Залив** () — залив во Северното Море, на брегот на покраината Шлезвиг-Холштајн, Германија.

Заливот е дел од Националниот парк Шлезвигхолштајнско Ваденско Море и е прогласен за светско наследство на УНЕСКО.

## Местоположба
Јужно од заливот се наоѓа полуостровот Ајдерштет, а на север е т.н. Шобилски Гест. Овој предел („гест“) се протега крај полуостровот Нордштранд и поврзан е со со островот Зилт со траектот „Адлер експрес“ преку Халиг Хоге. На исток се крајречните предели на реките Ајдер, Трене и Зорге. Позначајни населени места се Хузум и околните села сè до Зидермарш.

## Животни
Ваденското Море е засолниште за бројни преселни птици и дом на разновидни риби како озимицата, кострешот, штуката, крапот, буцовот, лињакот, сомот и смуѓот. Земјиштето околу заливот го пасат домашни овци и кози.

## Наводи

## Надворешни врски

Категорија:Заливи во Шлезвиг-Холштајн
Категорија:Заливи во Северното Море
Категорија:Ваденско Море
Категорија:Северна Фризија (округ)
Категорија:Светско наследство во Германија
Теџа Синг

**Теџа Синг** ― индиски сикски изучувач, учител, автор и преведувач.

## Ран живот
Теџа Синг бил роден на 2 јуни 1894 година, во селото Адијала, округ Равалпинди, покраина Пенџаб, Британска Индија, од родителите Баи Балакар Синг и Срусти. Пасел добиток и учел во селото до 1908 година, кога се преселиле во градот Равалпинди за да стекне понатамошно и подобро образование.

## Книги

### Книги на англиски јазик

* Growth of Responsibility in Sikhism (Растот на одговорноста во сикизмот) (1919)
* The Asa-di-Var (Аса-ди-вар) (1926)
* Highroads of Sikh History, во три тома (1935), издаден од Ориент Лонгман
* Sikhism: Its Ideals and Institutions (Сикизам: Неговите идеали и установи), објавено од Orient Longman
* Punjabi-English Dictionary (Пенџапско-англиски речник), ревидиран и уреден за Универзитетот Лахоре
* English-Punjabi Dictionary (Англиско-пенџапски речник), том 1 (Пенџапски универзитет Солан).

## Наводи

## Надворешни врски

* Материјали на Теџа Синг во јужноазиската американска дигитална архива (СААДА)

Категорија:Починати во 1958 година
Категорија:Родени во 1894 година
Категорија:Британскоиндиски преведувачи
Категорија:Писатели од Адијала
Категорија:Сикски писатели
Категорија:Изучувачи на сикизмот
Категорија:Британскоиндиски сики
Категорија:Индиски доселеници во Канада
Категорија:Канадски сики
Вигозеро

**Вигозеро** (; ) — големо езеро во Република Карелија, северозападна Русија. Зафаќа површина од . Хидролошки му припаѓа на системот на Виг во сливот на Белото Море.

Езерото се напојува од реките Горен Виг и Сегежа. Од 1933&nbsp;г. Вигозеро е дел од Беломорско-балтичкиот Канал кој ги поврзува тие две мориња. Има преку 500 острови и познато е по риболовот.
Категорија:Езера во Русија
Категорија:Географија на Карелија
Обединети сики

**Обединети сики** (изворно: United Sikhs) ― непрофитна организација за граѓански и човекови права, хуманитарна помош и невладина организација за помош при катастрофи, која исто така е група поврзана со Обединетите нации. Концептот на Обединети сики бил замислен во 1999 година од тројца Сики од Соединетите Држави. Таа е меѓународна по обем и има за цел да им помогне на луѓето без разлика на бојата, расата, полот, националноста или верата.

## Наводи

## Надворешни врски

* 

Категорија:Сикски организации
Категорија:Појавено во 1999 година во Њујорк (сојузна држава)
Категорија:Организации основани во 1999 година
Категорија:Сикизам во Њујорк (сојузна држава)
Категорија:Правно повикувачки организации во Соединетите Држави
Категорија:Политичко повикувачки групи во Соединетите Држави
Мата Трипта

**Мата Трипта** (1446–1522; пенџапски: ਮਾਤਾ ਤ੍ਰਿਪਤਾ; *mātā tripatā*) ― мајка на Гуру Нанак Дев, основачот на сикизмот.

## Животопис

### Ран живот
Трипта била родена во 1446 година од татко по име Баи Раам, Џангар Катри од селото Чалијавала (или Чахал), во близина на Лахор, а нејзината мајка била Мата Бираи. Родена е во хиндуско семејство. Таа имала брат по име Кришан. Се вели дека таа поседувала љубезно срце и меко говорење. Таа понатаму е опишана како „едноставна, скромна, љубезна и хумана дама“.

### Брак
Во 1460 година, кога таа имала единаесет години, се омажила за Мехта Калу.

Таа го родила своето прво дете, ќерката Нанаки во 1464 година. Поради раѓањето на женско дете како првородено и резултатското разочарување на нејзиниот сопруг, Мата Трипта почнала да станува порелигиозна за да им угоди на божествата со надеж за добивање син. Мата Трипта го родила Гуру Нанак Дев на 23 ноември 1469 година, во селото Раи Бои Ди Талванди, околу педесет и пет километри западно од Лахор во областа Шеихупура во Пенџаб, Султанат Делхи (денешен Пенџаб, Пакистан). Името на градот било променето во Нанкана Сахиб во чест на Гуруто.

### Смрт
Трипта починала во Картарпур на 76-годишна возраст веднаш по смртта на нејзиниот сопруг Калу.

## Забелешки

## Наводи

Категорија:Починати во непозната година
Категорија:Родени во непозната година
Категорија:Непознато место на раѓање
Категорија:Непознато место на умирање
Категорија:Пенџапки
Категорија:Семејни членови на сикски гуруа
Категорија:Индиски сики
Очно дно

**Очно дно** () — внатрешната задна страна на очното јаболко. Очното дно може да се испита со помош на офталмоскопија и/или со фотографирање. Бојата на очното дно се менува како и помеѓу, така и во рамките на видот. Во едно проучување, приматите имаат сина, зелена, жолта, портокалова и црвена мрежница; само човечкото дно (од светло пигментиран русокос човек) е црвено. Главните разлики забележани меѓу „повисоките“ видови примати биле големината и правилноста на макуларната граница, големината и обликот на видниот диск, очигледната „текстура“ на мрежницата и пигментацијата на мрежницата.

## Наводи

## Надворешни врски

* Fundoscopic / Ophthalmoscopic Exam

__СОСОДРЖИНА__
__ИНДЕКС__

Категорија:Око
Категорија:Офталмологија
Очен нерв

**Очен нерв** (, ) или **виден нерв** — севкупност на нервни влакна што носат нервни импулси што потекнуваат од мрежницата до мозокот. Центарот на мрежницата, каде што излегува очниот нерв, нема сетилни клетки, а оваа област се нарекува „слепа дамка“.

## Наводи

## Надворешни врски

* The optic nerve on MRI
* IFOND
* Animations of extraocular cranial nerve and muscle function and damage (University of Liverpool)

__СОСОДРЖИНА__
__ИНДЕКС__

Категорија:Око
Категорија:Мозочни живци
Човек на годината (филм од 2006)

**„Човек на годината“** (англиски: *Man of the Year*) — американски филм од 2006 година во режија на Бери Левинсон, кој е автор и на сценариото. Главните улоги ги играат: Робин Вилијамс, Кристофер Вокен и Лора Лини. Во филмот се вклучени низа духовити делови кои делумно се преземени од популарната американска тв-серија „Во живо во сабота навечер“ (Saturday Night Alive).

## Синопсис
Том Добс (го игра Вилијмас) е популарен телевизиски комичар, кој секогаш работи со истата екипа, а неговиот менаџер, Џек Менкен (го игра Вокен) е истовремено неговиот најдобар пријател. За време на една негова емисија, една гледачка му предложува да се кандидира на претседателските избори во САД, Том прифаќа, а потоа тој добива бројни електронски пораки со поддршка од гледачите. За време на телевизиската дебата, тој ги засенува двајцата други кандидати — еден сенатор и постојниот претседател. Непосредно пред изборите, Џек претрпува срцев удар, а Том веднаш го посетува ен чекајќи го објавувањето на резултатите. Таму, двајцата дознаваат дека Том е новиот претседател. Истовремено, Елинор Грин (ја игра Лини), вработена во фирмата која го развила софтверот за електронското гласање, открива грешка и се сомнева во исправноста на изборите. Таа ги известува претпоставените, но тие настојуваат по секоја цена да го заташкаат проблемот...

## Наводи

Категорија:Американски филмови
Категорија:Филмски комедии
Категорија:Филмови на англиски јазик
Категорија:Филмови од 2006 година
Категорија:Филмови на Бери Левинсон
Категорија:Филмови со Робин Вилијамс
Категорија:Филмови со Лора Лини
Категорија:Филмови со Кристофер Вокен
Категорија:Филмови за политичари
Категорија:Филмови чие дејствие се одвива во САД